# Eleccions a governador de Tòquio de 2020

Les eleccions a governador de Tòquio de 2020 (2020年東京都知事選挙, 2020 nen Tōkyō-to chiji senkyo) se celebraren el diumenge 5 de juliol de 2020 per a elegir al governador de Tòquio. En un resultat vist com una aprovació a la seua gestió front a la pandèmia de COVID-19, l'aleshores governador Yuriko Koike fou reelegida per un ampli marge, augmentant el seu porcentatge de vot fins a un 59,7%. La propaganda oficial animant al vot va ser interpretada per l'actriu Alice Hirose amb l'eslogan "Com esperava de mi. Ho estic veient, Tòquio" (さすがワタシ。見てるよ、東京。, Sasuga watashi. Miteruyo, Tōkyō).

## Candidatures

Un total de vint-i-dos candidats presentaren la seua candidatura a l'elecció.
La governadora eixint, Yuriko Koike, va anunciar la seua campanya per a la reelecció el 12 de juny de 2020. Igual que durant la seua primera campanya a governadora, Koike es presentà com a candidata independent amb el suport del Tomin First no Kai, partit que ella mateixa fundà el 2017. El nacionalment majoritari Partit Liberal Democràtic (PLD) considerà donar suport a Koike en aquestes eleccions contràriament a les del 2016 quan el partit presentà un candidat separat, tot i això, el partit no seleccionà cap candidat, animant al seus membres i votants a votar lliurement. Estava previst amb molta seguretat que Koike fora relegida per a una segona legislatura, d'acord amb les enquestes realitzades en les setmanes prèvies a les eleccions.
Kenji Ustunomiya, un advocat i ex-president de la Federació Japonesa d'Advocats, anuncià la seua candidatura el 28 de maig de 2020. Utsunomiya fou considerat la principal oposició a Koike, ja que va rebre el suport dels principals partits opositors com ara el Partit Democràtic Constitucional (PDC), el Partit Comunista del Japó (PCJ) i el Partit Socialdemòcrata (PSD). Aquesta fou la tercera vegada que Utsunomiya es presentava a les eleccions a governador de Tòquio, havent-se presentat ja l'any 2012 i 2014.
Altres candidatures remarcables són les de Tarō Yamamoto, un ex-actor que fundà el partit anti-establishement i anti energia nuclear Reiwa Shinsengumi; Taisuke Ono, ex vice-governador de la prefectura de Kumamoto i el qual obtingué el suport del Nippon Ishin no Kai; Makoto Sakurai, activista d'ultradreta i fundador del Partit Japó Primer (PJP) i Takashi Tachibana, líder del Partit que Protegeix al Poble de l'NHK (N-Koku) contrari a la Corporació Emissora del Japó (NHK) i ex-membre de la Cambra de Consellers del Japó.

### Llista

| Candidat | Edat | Partit | Professió |
| Tarō Yamamoto | 45 | Reiwa-PDP | Polític |
| Yuriko Koike | 67 | Independent (TFK-KMT-PLD) | Política |
| Hiroko Nanami | 35 | Partit de la Realització de la Felicitat | Política |
| Kenji Utsunomiya | 73 | Independent (PDC-PCJ-PSD-NPS-EVJ) | Advocat |
| Makoto Sakurai | 48 | Partit Japó Primer | Activista |
| Hiroshi Komiyama | 46 | Independent (Partit del Somriure) | Infermer |
| Taisuke Ono | 46 | Independent (Ishin-NP) | Polític |
| Hideyuki Takemoto | 64 | Independent | Economista |
| Makoto Nishimoto | 33 | Super Crazy kun | Cantant |
| Yasuhiro Sekiguchi | 68 | Independent | Constructor |
| Seiichi Oshikoshi | 61 | Independent | Empresari |
| Osamu Hattori | 46 | Nou Partit Horiemon (Partit NHK) | Músic |
| Takashi Tachibana | 52 | Nou Partit Horiemon (Partit NHK) | Polític |
| Kenichirō Saitō | 39 | Nou Partit Horiemon (Partit NHK) | Empresari |
| Teruki Gotō | 37 | Partit Transhumanista | Activista |
| Shion Sawa | 44 | Independent | Autor |
| Hiroshi Ichikawa | 58 | Grup d'Animals i Gent Comuna | Empresari |
| Hitoshi Ishii | 55 | Independent | Periodista |
| Yasuhiro Nagasawa | 34 | Independent | Farmacèutic |
| Kazue Ushio | 33 | Independent | Industrial |
| Masayuki Hiratsuka | 38 | Partit de la Sobirania Popular | Activista |
| Hisao Naitō | 63 | Independent | Militar |

## Resultats

| Candidat | Candidat | Partit | Percentatges | Percentatges |
| Candidat | Candidat | Partit | Vots | % |
| | Yuriko Koike | Independent | 3.661.371 | 59,70 |
| | Kenji Utsunomiya | Independent | 844.151 | 13,76 |
| | Tarō Yamamoto | Reiwa Shinsengumi | 652.277 | 10,72 |
| | Taisuke Ono | Independent | 612.530 | 9,99 |
| | Makoto Sakurai | Partit Japó Primer | 178.874 | 2,92 |
| | Takashi Tachibana | Nou Partit Horiemon | 43.912 | 0,72 |
| | Hiroko Nanami | Partit de la Realització de la Felicitat | 22.003 | 0,36 |
| | Teruki Gotō | Partit Transhumanista | 21.997 | 0,36 |
| | Shion Sawa | Independent | 20.738 | 0,34 |
| | Makoto Nishimoto | Super Crazy kun | 11.887 | 0,19 |
| | Hiroshi Komiyama | Independent | 10.935 | 0,18 |
| | Masayuki Hiratsuka | Partit de la Sobirania Popular | 8.997 | 0,15 |
| | Osamu Hattori | Nou Partit Horiemon | 5.453 | 0,09 |
| | Kenichirō Saitō | Nou Partit Horiemon | 5.114 | 0,08 |
| | Hiroshi Ichikawa | Grup d'Animals i Gent Comuna | 4.760 | 0,08 |
| | Hisao Naitō | Independent | 4.145 | 0,07 |
| | Yasuhiro Sekiguchi | Independent | 4.097 | 0,07 |
| | Hideyuki Takemoto | Independent | 3.997 | 0,07 |
| | Hitoshi Ishii | Independent | 3.356 | 0,05 |
| | Yasuhiro Nagasawa | Independent | 2.955 | 0,05 |
| | Seiichi Oshikoshi | Independent | 2.708 | 0,04 |
| | Kazue Ushio | Independent | 1.510 | 0,02 |
| TOTAL | TOTAL | | TOTAL | Perc |
| PARTICIPACIÓ | PARTICIPACIÓ | | 6.132.679 | 55,00 |
| CENS | CENS | | 11.468.938 | 100 |

## Referències

* 1 2 https://www.nytimes.com/2020/07/05/world/asia/tokyo-governor-election.html
* 1 2 https://www.asahi.com/senkyo/tochijisen/2020/kaihyo/
* ↑ https://www.japantimes.co.jp/news/2020/06/12/national/politics-diplomacy/yuriko-koike-re-election/
* ↑ https://www.japantimes.co.jp/news/2020/03/25/national/ldp-mulls-support-yuriko-koikes-re-election-tokyo-governor/#.XwKw15Mza3I Arxivat 2021-06-06 a Wayback Machine.
* ↑ https://asia.nikkei.com/Opinion/Koike-s-campaign-for-Tokyo-governor-corrodes-Japanese-party-politics
* ↑ https://www.japantimes.co.jp/news/2020/06/29/national/politics-diplomacy/yuriko-koike-polls-tokyo-gubernatorial-election/
* 1 2 https://english.kyodonews.net/news/2020/06/a62339ce37ca-profiles-candidates-of-the-tokyo-governor-election.html